open-index/open-wikipedia-markdown huggingface dataset:
Tarqeq (mesiac)

**Tarqeq** (dočasný názov **S/2007 S 1**) je prirodzený satelit planéty Saturn. Jeho objav ohlásili Scott S. Sheppard, David C. Jewitt, Jan Kleyna a Brian G. Marsden 13. apríla 2007 na základe pozorovaní od 5. januára do 22. marca 2007.

Polos dráhy je  a obieha okolo Saturna v perióde 894,86 dní. Inklinácia dráhy je 49,90° k ekliptike a 49,77° k rovníku Saturna. Pohybuje sa v prográdnom smere s excentricitou 0,1081. Priemer je okolo .

Patrí do Inuitskej skupiny nepravidelných satelitov.

Kategória:Mesiace Saturna
Kategória:Astronomické objekty objavené v roku 2007
Vlajka Sýrie

**Vlajka [[Sýria|Sýrie]]** má tri vodorovné pruhy – zelený, biely a čierny – a v bielom pruhu tri červenépäťramenné hviezdy.  Biela farba znamená mier, čierna chmúrnu koloniálnu minulosť. Dve zelené hviezdy predstavovali v dobe vzniku vlajky, roku 1958, *Sýrsku oblasť* a *Egyptskú oblasť* vtedajšej Zjednotenej arabskej republiky, do ktorej sa obe krajiny spojili (1958 – 1961). Po rozpade Zjednotenej arabskej republiky používala Sýria v rokoch 1961 – 1963 svoju starú vlajku z rokoch 1932 – 1958 (vodorovné pruhy zelený, biely čierny a tri červené päťramenné hviezdy), v rokoch 1963 – 1971, kedy sa predpokladalo spojenie s Irakom a Egyptom, opäť červeno-bielo-čiernu trikolóru, ale s tromi zelenými hviezdami (pozri Irak), po vstupe do federácie arabských republík (s Egyptom a Líbyou) v rokoch 1972 – 1980 so znakom tejto federácie (pozri Egypt). Na protest proti politike egyptského vedenia vo vzťahoch k Izraelu sa Sýria tejto vlajky zriekla a 30. 3. 1980 sa vrátila k vlajke z roku 1958.

## Galéria

Súbor:Flag of Kingdom of Syria (1920-03-08 to 1920-07-24).svg|Vlajka Sýrskeho arabského kráľovstva (1920)
Súbor:Flag of Syria French mandate.svg|Vlajka Sýrskej federácie (19221925) a Sýrskeho štátu (19251930)
Súbor:Flag of Syria (1930–1958, 1961–1963).svg|Vlajka prvej sýrskej republiky (19301950) a druhej sýrskej republiky (19501958)
Súbor:Flag of the United Arab Republic (1958–1971), Flag of Syria (1980–2024).svg|Vlajka Zjednotenej arabskej republiky (19581961)
Súbor:Flag of Syria (1930–1958, 1961–1963).svg|Vlajka Sýrskej arabskej republiky (19611963)
Súbor:Flag of Syria (1963–1972).svg|Vlajka Sýrskej arabskej republiky (19631972)
Súbor:Flag of Syria (1972–1980).svg|Vlajka Sýrie vo Federácii arabských republík a potom (19721980)
Súbor:Flag of the United Arab Republic (1958–1971), Flag of Syria (1980–2024).svg|Vlajka Sýrskej arabskej republiky (19802024)
Súbor:Flag of Syria.svg|*De facto* vlajka Sýrie (2024súčasnosť)


## Iné projekty

Sýria
Kategória:Sýria
Tŕstie (Dolný Lieskov)

náhľad|Miestna kaplnka
**Tŕstie** je bývalá samostatná obec na strednom Považí v okrese Považská Bystrica, dnes miestna časť obce Dolný Lieskov.

Nachádza sa v Považskom podolí, v podcelku Podmanínska pahorkatina, na sútoku Pružinky so Strážovským potokom v nadmorskej výške 325 m n. m. Leží južne od Považskej Bystrice na ceste z Visolají do Domaniže. 

Prvá zmienka o obci pochádza z okolo roku 1300.

Cez Tŕstie prechádza zeleno-značkovaná turistická trasa z Považskej Bystrice cez Radotinskú tiesňavu do obce Zliechov. Východným okrajom intravilánu vedie hranica CHKO Strážovské vrchy.

## Referencie

Kategória:Okres Považská Bystrica
Kategória:Miestne časti na Slovensku
Kategória:Dolný Lieskov
Vlajka Tadžikistanu

thumb|Vlajka Tadžikistanu

**Vlajka [[Tadžikistan]]u** bola prijatá 24. novembra 1992 a pozostáva z troch vodorovných pruhov: červeného, bieleho a zeleného. V strede v bielom pruhu je znak so zlatou korunou a siedmimi hviezdami.
Farby na vlajke prevzali zo zástavy Tadžickej republiky bývalého Sovietskeho zväzu.

## Galéria

Image:Flag of the Tajik Soviet Socialist Republic (1953–1991); Flag of Tajikistan (1991–1992).svg|Vlajka Tadžickej SSR (Sovietskej socialistickej republiky) (1953 - 1991)


## Iné projekty

Tadžikistan
Kategória:Tadžikistan
Briestenné (osada)

**Briestenné** je malá osada obce Pružina (pričlenená v roku 1971), 2 km východne od nej.

Osada leží v Žilinskej kotline, v podcelku Domanižská kotlina, na hornom toku Pružinky. Nachádza sa vľavo od cesty z Pružiny do Domaniže. V jej blízkosti sa nachádzajú dva pomníky a západne od osady sa rozkladá rovnomenná prírodná pamiatka.

## Historické názvy
* 1493 Bresten, 1496 Bresthyen, 1541 Briest, 1598 Breztewne, 1920 Briestené

## Dejiny
Najstaršie doteraz známe údaje o osídlení Briestenného kladieme do mladšej hradištnej doby. Archeologická lokalita sa nachádza na kopci Mukovec, kde sa našli časti nádob, datované do 10. – 13. storočia. Pravdepodobne tu bolo sídlisko v mladšej dobe hradištnej, nevylučuje sa ani možnosť existencie menšieho stredovekého hrádku. V lokalite Budziná sa predpokladajú mohyly z obdobia Veľkej Moravy, doteraz však archeologicky nepreskúmané.

V postavení richtárov obce sa striedali iba zemania Briestenskí. Napr. v rokoch 1866 – 1873 bol richtárom Ján Briestenský. Práve v roku 1873 bolo v Briestennom 14 domov, 81 obyvateľov, katastrálne územie obce malo rozlohu 326 katastrálnych jutár. Sédria (súdny dvor) pre Briestenné bol v Trenčíne, okresný súd mal sídlo v Ilave. Najbližšia pošta bola v Považskej Bystrici. Ten istý stav je aj v roku 1877, naviac máme iba informáciu, že Briestenné podlieha pri výbere daní bernému úradu v Púchove.

Podstatnejšie údaje o Briestennom nachádzame až v portálnych súpisoch z rokov 1596 a 1598. V týchto súpisoch sa obec uvádza ako majetok šľachty v strednom okrese Trenčianskej stolice. V roku 1598 bolo v obci 14 domov a okrem šľachty (zemanov) tu žili 4 želiarske rodiny. Roku 1596 sa Briestenskí uvádzajú aj v súpise šľachty Trenčianskej stolice.

V súpise z roku 1601 sa uvádzajú v Briestennom 3 zemianske rodiny, každá s jednou usadlosťou. Roku 1748 dňa 5. augusta a v nasledujúce dni sa konala kongregácia šľachty Trenčianskej stolice v Trenčíne. Ako bolo zvykom, pri tejto príležitosti bol urobený hodnovernený súpis šľachtických rodín, v tom čase usadených na území stolice. V Briestennom sú uvedení Briestenskí a Briestenskí ináč Nemesi ako kurialisti. Briestenskí ako kurialisti sa uvádzajú ešte v Pružine. V roku 1784 bolo v Briestennom 10 domov, 10 rodín, 62 obyvateľov – všetko zemanov.

## Zdroje

## Pozri aj
* Briestenskovci

## Ďalšia literatúra
* BRIESTENSKÝ. In: 

Kategória:Pružina (okres Považská Bystrica)
Kategória:Miestne časti na Slovensku
Briestenné

**Briestenné** môže byť:

* osada obce Pružina v okrese Považská Bystrica, pozri Briestenné (osada)
* chránené územie v Žilinskej kotline, pozri Prírodná pamiatka Briestenné
Hloža

**Hloža** je miestna časť obce Beluša v okrese Púchov.

Nachádza sa juhozápadne od centra obce v Ilavskej kotline na ľavej nive Váhu. Cez Hložu preteká Slatinský potok. Pôvodne samostatná obec s vlastným katastrálnym územím je v súčasnosti už stavebne spojená s Belušou. 

Stojí tu kaplnka sv. Jána Nepomuckého z roku 1766 s barokovou sochou sv. Jána Nepomuckého z druhej polovice 18. storočia v interiéri. Základný kameň moderného kostola Sedembolestnej Panny Márie posvätil pápež Ján Pavol II. v apríli 1990 pri návšteve Slovenska.

Z juhu a východu obchádza intravilán cesta I/61 a diaľnica D1, územím Hlože vedie aj železničná trať Bratislava – Žilina, pričom železničná stanica Beluša bola vybudovaná tiež na jej území.

Kategória:Miestne časti na Slovensku
Kategória:Beluša
Kategória:Okres Púchov
Amarok (audio)

**Amarok** (pôvodne **amaroK**) je voľne dostupný audio prehrávač pre Linux a ďalšie unixové operačné systémy. Je štandardnou súčasťou desktopového prostredia KDE, ale je vydávaný nezávisle.

S pripravovaným prechodom tohoto prostredia na verziu 4 sú vyvíjané verzie aj pre Windows a Mac OS X. Medzi užitočné vlastnosti patrí napr. vyhľadávanie informácií o piesni, či interpretovi vo Wikipédii a ďalších zdrojoch. Amarok ponúka možnosti ďalšieho rozširovania svojej funkčnosti pomocou zásuvných modulov.

## Ciele vývoja
náhľad|vpravo|Amarok spolupracujúci s Wikipédiou
Heslom Amaroku je „Znovuobjavte svoju hudbu“ a jeho vývoj je na tejto myšlienke založený. Program obsahuje niekoľko funkcií, ktoré pomáhajú objavovať novú hudbu a dozvedieť sa niečo nové o hudbe, ktorú už užívateľ má. Takou funkciou je napríklad kontextový prehliadač ponúkajúci pohľad na súvisiace články vo Wikipédii a texty pesničiek.

Amarok podporuje Last.fm rádiá. 

## Vlastnosti
Amarok môže byť použitý k organizácii hudobnej zbierky podľa viacerých kritérií. Umožňuje editovať tagy (meta informácie) pripojené k hudobným formátom. Amarok umožňuje používanie skriptov, dostupné aj na oficiálnych stránkach.

* Prehrávanie hudobných súborov rôznych formátov zahrnujúc napríklad (záleží na nastavenia systému) FLAC, Ogg, MP3, AAC, WAV, WMA a Musepack. Poznámka: Amarok neprehráva súbory obsahujúci DRM.
* Podpora tagov vo formátoch Ogg, WMA, AAC, MP3 a RealMedia
* Priradenie obrázku k príslušnému albumu, prípadne jeho nahranie priamo z Amazon.com.
* Vytváranie a upravovanie playlistov.
* Synchronizácia, sťahovanie, prehrávanie a nahrávanie hudby do prehrávačov ako je iPod alebo Creative Zens.
* Priame zobrazovanie informácií o umelcovi z Wikipédie a sťahovanie textu prehrávanej skladby.
* Podpora pre Last.fm obsahujúca odosielanie prehraných skladieb na server, počúvanie podobných umelcov a prehrávanie streamov z Last.fm.
* Podcast.

## Referencie

## Pozri aj
* XMMS

## Iné projekty

## Externé odkazy
* Domovská stránka Amaroku

Kategória:Multimediálne prehrávače
Kategória:Slobodný softvér
Kategória:KDE
Vlajka Turkménska

thumb|Vlajka Turkménska

**Vlajka [[Turkménsko|Turkménska]]** má zelený list, na ňom viac pri žrdi sa nachádza kobercový motív, vedľa neho hore je biely polmesiac a päť hviezd.

Vlajka má najzložitejší vzor zo všetkých vlajok na svete. Turkménsko je významný výrobca kobercov, preto sa kobercový motív dostal na turkménsku vlajku. Päť hviezd a päť vzorov kobercového zvislého pruhu reprezentuje päť hlavných skupín obyvateľov krajiny a päť provincií krajiny - *Achal*, *Bałkan*, *Lebap*, *Mary* a *Taszauz*. Zelená je farbou islamu a polmesiac je symbolom ich moslimskej viery.

Dnešná podoba vlajky bola prijatá 24. januára 2001. Do roku 1991 sa používala vlajka Turkménskej SSR (Turkménska sovietska socialistická republika).

## Galéria

Image:Flag of the Turkmen Soviet Socialist Republic.svg|Vlajka Turkménskej SSR (Sovietskej socialistickej republiky) (do roku 1991)


## Iné projekty

Turkménsko
Kategória:Turkménsko
Zahra Abdulla

**Zahra Abdulla** (* 1966, Somálsko), žije vo Fínsku, kde pracuje ako pôrodná asistentka a politička za stranu zelených, je členkou Somálskej komunity vo Fínsku, Helsinského výboru.

Abdulla študovala medicínu v Moskve, ale kvôli rozpadu ZSSR štúdium nedokončila a kvôli občianskej vojne v Somálsku utiekla do Fínska, kde požiadala o politický azyl. Žije v Lauttasaari, v Helsinkách, v roku 1998 získala fínske občianstvo.

V mladosti žila v Egypte a Keni.

Vo fínskych parlamentných voľbách v roku 2007 sa takmer dostala do fínskeho parlamentu za stranu zelených. Tesným rozdielom hlasov ju predbehol Outi Alanko-Kahiluoto: 4586 ku 4174.

Plynule hovorí fínsky, anglicky, somálsky, arabsky a rusky. 
Zahra Abdulla pokračuje v roku 2007 ako členka Helsinského výboru.

## Zdroje
* Oficiálna volebná stránka Zahra Abdulla 
* Zahra Abdulla's campaign wasn't enough, Helsingin Sanomat
* The new parliament, YLE

Kategória:Fínski politici
Vlajka Východného Timoru

thumb|Vlajka Východného Timoru
thumb|Vlajúca vlajka Východného Timoru

**Vlajka [[Východný Timor|Východného Timoru]]** má červený list, v žrďovej časti má žltý trojuholníkový klin, siahajúci asi do polovice dĺžky listu a v tomto kline je ďalší kratší klin čierny s rovnako veľkou základňou. V čiernom kline je biela päťramenná hviezda.

Čierna farba predstavuje koloniálne obdobie, červená krv padlých bojovníkov a hviezda symbolizuje nádej do budúcnosti.

Súčasná vlajka Východného Timoru v pomere 1:2 bola prijatá 20. mája 2002, kedy Východný Timor získal plnú nezávislosť. Rovnaká vlajka, ale v pomere 2:3, pochádza však už z roku 1975.

## Galéria

Image:Flag of East Timor (3-2).svg|Vlajka Východného Timoru (pomer strán 2:3) (1975)


## Iné projekty

Východný Timor
Kategória:Východný Timor
Vlajka Hongkongu

right|thumb|Vlajka Hongkongu

**Vlajka [[Hongkong]]u** – list vlajky je červený, v jej strede je biely kvet *Bauhinia*, ktorý má na svojich lupeňoch päť hviezd. 

Štylizovaný kvet *Bauhinia*, sa hojne vyskytuje v Hongkongu a symbolizuje ľudskosť regiónu. Päť hviezd odpovedá piatim hviezdam na vlajke Číny, a pripomínajú že Hongkong je neoddeliteľnou súčasťou Čínskej ľudovej republiky.

Vlajka Hongkongu bola prijatá 1. júla 1997. Pomer strán vlajky je 2:3. Predtým sa od roku 1959 používala britská modrá služobná vlajka (*Blue Ensign*) s hongkonským vlajkovým emblémom.

## Galéria

Image:Flag of Hong Kong 1959.svg|Vlajka Hongkongu (1959 – 1997)
Image:Flag of the Governor of Hong Kong (1959-1997).svg|Vlajka guvernéra Hongkongu (1959 – 1997)


## Iné projekty

Hongkong
Kategória:Hongkong
Zemianska Dedina

**Zemianska Dedina** je pôvodne samostatná obec na hornej Orave v okrese Tvrdošín. V súčasnosti je administratívnou súčasťou obce Nižná.

Nachádza sa v geomorfologickom celku Oravská vrchovina na severozápadnom úpätí vrchu Ostražica (767,8 m n. m.), na sútoku Ráztoky s Hldočínom, v nadmorskej výške 620 m n. m. Leží 3 km severne od obce (vzdušnou čiarou 1,5 km) a 4 km juhozápadne od centra Tvrdošína.

Obec sa prvýkrát spomína v roku 1355, kedy kráľ Ľudovít I. daroval časť chotára Dominikovi a Dionýzovi z Revišného. Za zakladateľa obce pod názvom Dedina Nobilium sa pokladá Dionýzov brat Peter. Hranice katastrálneho územia boli vytýčené v roku 1612. V roku 1778 tu žilo 52 obyvateľov, r. 1890 už 240 obyvateľov, odvtedy počet obyvateľov klesal (v r. 1940 žilo v 39 domoch len 139 obyvateľov).

22. novembra 2003 bol dokončený moderný kostol sv. Joachima a sv. Anny, ktorého základný kameň posvätil pápež Ján Pavol II. ešte v júni 1995 pri návšteve Slovenska.

## Galéria

Súbor:ZEMIANSKA_DEDINA_05.jpg|Zemianska Dedina.
Súbor:ZEMIANSKA_DEDINA_21.jpg|Zemianska Dedina.
Súbor:ZEMIANSKA_DEDINA_67.jpg|Kostol sv. Joachima a sv. Anny.
Súbor:Kostolík v Zemianskej Dedine, región Orava, Slovensko.jpg|Starý kostolík v Zemianskej Dedine.


## Externé odkazy
*Zemianska Dedina na stránke Nižnej

Kategória:Nižná (okres Tvrdošín)
Kategória:Miestne časti na Slovensku
Kategória:Okres Tvrdošín
Come Clean

**Come Clean** je tretí album skupiny Puddle of Mudd. Bol vydaný 28. augusta 2001 a obsahuje hity ako „Control“, „Blurry“, „Drift& Die“ a „She hates me“.

## Zoznam pesničiek
# „Control“ – 3:50
# „Drift & Die“ – 3:39
# „Out of My Head“ – 3:43
# „Nobody Told Me“ – 5:22
# „Blurry“ – 5:04
# „She Hates Me“ – 3:36
# „Bring Me Down“ – 4:02
# „Never Change“ – 3:58
# „Basement“ – 4:22
# „Said“ – 4:05
# „Piss It All Away“ – 5:38

Kategória:Albumy Puddle of Mudd
Kategória:Hudobné albumy z 2001
S/2007 S 2

**S/2007 S 2** je prirodzený satelit planéty Saturn. Jeho objavenie ohlásili Scott S. Sheppard, David C. Jewitt, Jan Kleyna a Brian G. Marsden 1. mája 2007 na základe pozorovaní od 18. januára do 19. apríla 2007.

Má priemer okolo  a obieha okolo Saturnu v priemernej vzdialenosti  v perióde 792,96 dní s inklináciou 176,68° k ekliptike v retrográdnom smere s excentricitou dráhy 0,218.

Kategória:Mesiace Saturna
Kategória:Astronomické objekty objavené v roku 2007
S/2006 S 1

**S/2006 S 1** je prirodzený satelit planéty Saturn. Jeho objav ohlásili Scott S. Sheppard, David C. Jewitt, Jan Kleyna a Brian G. Marsden 26. júna 2006 na základe pozorovaní od 4. januára do 30. apríla 2006.

Má priemer okolo  a obieha okolo Saturnu v priemernej vzdialenosti  v perióde 972,407 dní, s inklináciou dráhy 154,2° k ekliptike a 175,4° k rovníku Saturna, v retrográdnom smere s excentricitou 0,1303.

Kategória:Mesiace Saturna
Kategória:Astronomické objekty objavené v roku 2006
Revišné

**Revišné** je bývalá samostatná obec na dolnej Orave v okrese Dolný Kubín, dnes je súčasťou obce Veličná.

## Polohopis
Leží v geomorfologickom celku Oravská vrchovina na potoku Orvišník v nadmorskej výške 503 m n. m. Je situovaná 1 km severne od centra Veličnej. Revišné je prístupné odbočením vľavo z cesty I/70 z Kraľovian do Dolného Kubína.

## Kultúra a zaujímavosti
### Pamiatky
* Zemianska kúria, dom číslo 266, jednopodlažná viacpriestorová stavba na pôdoryse obdĺžnika so sedlovou strechou z prvej polovice 17. storočia. Upravená bola v 19. storočí v duchu klasicizmu. V druhej polovici 20. storočia bola nevhodne upravená a stratila časť svojho historického charakteru. 
* Dedinská zvonica spojená s požiarnou zbrojnicou, drevená ľudová stavba s nadstavanou vežicou so stanovou strechou.

## Referencie

## Externé odkazy
* Oficiálna stránka obce Veličná

Kategória:Miestne časti na Slovensku
Kategória:Okres Dolný Kubín
Dolná Lehota

**Dolná Lehota** môže byť:

* obec v okrese Brezno, pozri Dolná Lehota (okres Brezno)
* miestna časť obce Oravský Podzámok v okrese Dolný Kubín, pozri Dolná Lehota (Oravský Podzámok)
Galská skupina

right|thumb|Nepravidelné satelity Saturnu

**Galská skupina** je dynamická skupina prográdnych nepravidelných satelitov Saturnu obiehajúcich na podobných dráhach.

Ich priemerná vzdialenosť od Saturnu je 16 – 19 miliónov km, inklinácia dráh od 35° do 40° a excentricita okolo 0,53.

Patria sem štyri satelity:
* Albiorix
* Bebhionn
* Erriapo
* Tarvos

Kategória:Saturn
Severská skupina

right|thumb|Nepravidelné satelity Saturnu

**Severská skupina** je veľká skupina retrográdnych nepravidelných satelitov planéty Saturn.

Ich priemerná vzdialenosť je od 12 do 24 miliónov km, inklinácia medzi 136° a 175° a excentricita medzi 0,13 a 0,77.

Kategória:Saturn
Koncentračný tábor Buchenwald

náhľad|vpravo|250px|Väzni koncentračného tábora
**Buchenwald** známy ako **Konzentrationslager Buchenwald** bol nacistický koncentračný tábor vybudovaný v roku 1937 na vrchu Ettersberg, 9&nbsp;km od nemeckého mesta Weimar.

## Charakteristika

Išlo o jeden z najväčších koncentračných táborov v Nemecku. Väčšina väzňov pracovala v 140 internačných a pracovných strediskách pre okolité zbrojné továrne. Väčšinu z asi 239 000 väznených tvorili Židia, politickí väzni, nábožensky prenasledovaní ako aj vojnoví zajatci. Prevažná časť pochádzala zo ZSSR, Poľska, Francúzska, Nemecka, Rakúska a Škandinávskych krajín. Zahynulo tu asi 50 000 väzňov. Na niektorých väzňoch boli uskutočňované pseudovedecké pokusy, pri ktorých boli infikovaní infekčnými chorobami a následne na nich skúšali rôzne typy vakcín. V rokoch 1937 - 1941 tábor riadil Karl Otto Koch spolu so svojou ženou Ilse.

## Oslobodenie a použitie po 1945

Tábor objavili jednotky 3. americkej armády 11. apríla 1945, zaistila ho až nasledujúci deň 80. pechotná divízia, po tom, ako tábor opustila väčšina jeho stráží a kontroly sa chopili väzni, ktorí zostávajúce stráže premohli. Neskôr, medzi rokmi 1945 a 1950, tábor používala Sovietska okupačná armáda ako Zvláštny tábor č. 2. NKVD tu najprv internovala nacistických vojnových zločincov, neskôr ho pravdepodobne používala aj na držanie odporcov sovietskeho režimu.

## Referencie

## Iné projekty

Kategória:Nacistické koncentračné tábory
Otvorená éra svetového tenisu

**Otvorená éra svetového tenisu** je označenie obdobia od roku 1968 až do súčasnosti, charakteristické sprístupnením najprestížnejších turnajov (Wimbledon, Australian Open, French Open, US Open) pre profesionálnych tenistov. Do roku 1968 sa mohli, paradoxne, zúčasniť najprestížnejších turnajov iba amatérski hráči.

S otvorenou érou sa zvýšili nielen zárobky hráčov na turnajoch, ale aj celková popularita tenisu. Špičkový tenis sa vo veľkej miere profesionalizoval. Historické tabuľky sú často počítané len od roku 1968 a titulom z turnajov spred tohto roku sa prisudzuje nižšia hodnota.

Prvý grandslamový turnaj v otvorenej ére bol French Open, kde zvíťazili Ken Rosewall a Nancy Richeyová.

Kategória:Tenis
Kategória:Dejiny športu
Mraznica (prítok Slatinského potoka)

**Mraznica** je potok na strednom Považí, preteká územím okresov Ilava a Púchov. Je to ľavostranný prítok Slatinského potoka, meria 3 km a je tokom IV. rádu.

Pramení v Strážovských vrchoch, v podcelku Trenčianska vrchovina, na juhozápadnom svahu Rohatej skaly (866,0 m n. m.) v nadmorskej výške približne 670 m n. m. Od prameňa tečie sprvu na sever, sprava priberá krátky prítok zo západného svahu Rohatej skaly a stáča sa severoseverozápadným smerom. Preteká popri osade Mraznica na ľavom brehu, v blízkosti nej priberá zľava najprv prítok prameniaci severne od kóty 723,2 m a potom prítok z východného svahu Stupičia (798,8 m n. m.). Ďalej tečie na krátkom úseku na sever, zľava priberá prítok spod sedla Mraznica (556,0 m n. m.) a pokračuje smerom na severovýchod. Z pravej strany ešte priberá dva krátke prítoky z juhozápadných svahov Dielca (492,8 m n. m.) a juhovýchodne od Belušských Slatín ústi v nadmorskej výške cca 353 m n. m. do Slatinského potoka.

Kategória:Potoky na Slovensku
Kategória:Povodie Váhu
Sverepec (potok)

**Sverepec** je potok na Strednom Považí na území okresu Považská Bystrica. V pramennej oblasti tvorí na úseku dlhom cca  hranicu s okresom Púchov a na dolnom toku tečie k ústiu tiež územím okresu Púchov (cca ). Je to pravostranný prítok Pružinky, meria  a je tokom IV. rádu.

Pramení v Považskom podolí, v podcelku Podmanínska pahorkatina, na severnom svahu Brekovca () v nadmorskej výške cca  V pramennej oblasti tečie juhovýchodným smerom, následne sa esovito stáča, pokračuje na juh a sprava priberá krátky prítok z juhovýchodného svahu Brekovca. Potom sa oblúkom stáča na východ, obteká poľnohospodárske družstvo na pravom a miestnu časť Sverepca Lazy na ľavom brehu a znovu sa oblúkom stáča na juh, pričom zľava priberá prítok prameniaci západne od osady Kunovec. Ďalej priberá ľavostranný prítok () zo severozápadného úpätia Skalice () a tečie intravilánom obce. Tu priberá zľava Dlhý potok, stáča sa viac juhojuhozápadným smerom, sprava priberá prítok z oblasti Záhorčia a zľava prítok zo severného úpätia Kobyly (). Po opustení obce pokračuje juhozápadným smerom, tečie v priestore medzi cestou I/61 na pravom a diaľnicou D1 na ľavom brehu, pričom zľava ešte priberá prítok z lokality Širočina a sprava prítok prameniaci juhojuhozápadne od kóty . Východne od obce Visolaje sa v nadmorskej výške cca  vlieva do Pružinky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Podmanínskej pahorkatine
Kategória:Sverepec
Kategória:Beluša
Kategória:Visolaje
Kategória:Považská Bystrica
Visolajský potok

**Visolajský potok** je potok na Strednom Považí, na území okresu Púchov. Je to pravostranný prítok Pružinky, má dĺžku 4,5 km a je tokom IV. rádu.

Pramení v Považskom podolí, v podcelku Podmanínska pahorkatina, na západnom svahu Brekovca (488,0 m n. m.) v nadmorskej výške približne 382 m n. m. Od prameňa tečie najprv na juhozápad, sprava priberá krátky prítok z oblasti Dúbrav, výrazne esovito sa stáča, vytvára oblúk smerujúci na severozápad a na krátkom úseku tečie juhovýchodným smerom. Z ľavej strany potom priberá prítok z južného úpätia Brekovca, pokračuje na juhozápad a sprava priberá prítok z juhovýchodného úpätia Mliečnice (371,1 m n. m.). Ďalej už pokračuje viac-menej severojužným smerom, koryto potoka sa viackrát vlní a z ľavej strany ešte priberá prítok z východného svahu Bukoviny (377,9 m n. m.). Napokon podteká štátnu cestu I/61, preteká okrajom intravilánu obce Visolaje a priamo v centre obce ústi v nadmorskej výške cca 273 m n. m. do Pružinky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Púchov
Kategória:Vodné toky v Podmanínskej pahorkatine
Kategória:Visolaje
Kategória:Beluša
Inuitská skupina

right|thumb|Nepravidelné satelity Saturnu

**Inuitská skupina** je dynamická skupina prográdnych nepravidelných satelitov planéty Saturn, ktoré obiehajú na podobných dráhach.

Ich priemerná vzdialenosť od Saturnu je medzi 11 a 18 miliónov km, ich inklinácia medzi 40° a 50° a excentricita medzi 0,15 a 0,48.

Patrí sem 5 satelitov:
* Kiviuq
* Ijiraq
* Paaliaq
* Siarnaq
* S/2007 S 1

Kategória:Saturn
Mesiace Pluta

[náhľad|Pluto a jeho satelity v roku 2011, snímky z [Hubblov vesmírny ďalekohľad|HST]]
náhľad|Mesiace Pluta

**Mesiace Pluta** sú prirodzené satelity trpasličej planéty 134340 Pluto. Pluto má päť známych prirodzených satelitov, najväčší je Cháron, s ktorým tvorí Pluto dvojplanétu. Ďalšími satelitmi sú Nix, Hydra a telesá Kerberos. 
(označovaný aj dočasným označením S 2011/P 1 alebo *P4*) a Styx.
(označovaný aj dočasnými názvami S 2012/P 1 alebo *P5*).

## Referencie


Kategória:Pluto
More (Debussy)

**More (''La Mer''), L. 109** je orchestrálna skladba francúzskeho skladateľa Clauda Debussyho.

More Debussyho fascinovalo od detstva, čo sa prejavilo aj v jeho kompozíciách, napríklad v jeho Sirénach alebo častiach opery *[[Pelleas a Mellisanda]]*. Až v roku 1903 sa ale rozhodol venovať svojmu milovanému moru celú skladbu. Tá vznikala za veľmi dramatických okolností Debussyho rozvodu. Dokončil ju až v roku 1905 v anglickom meste Eastbourne, ležiacom na anglickom južnom pobreží. V tom čase už bol šťastne ženatý v druhom manželstve. Premiéra diela sa uskutočnila v roku 1905 v Paríži s Lamoroux Orchestra pod vedením Camilla Chevillarda. Ten si ale nedokázal poradiť s náročnou partitúrou a dielo bolo preto prijaté s rozpakmi. Neskôr sa *More* pokúsil dirigovať sám Debussy, ale ani on však nedostal z hráčov to, čo potreboval. Krásu skladby naplno odhalilo až dirigentské majstrovstvo Artura Toscaniniho. 

Sám skladateľ označil *More* ako "tri orchestrálne skice". Práve v tomto diele sa Debussy najviac priblížil tvorbe klasickej symfónie. V žiadnom prípade ho však nemožno za ňu považovať, rovnako ani za symfonickú báseň, ako sa niekedy *More* chybne označuje. Toto dielo totiž nezhudobňuje žiadnu báseň, ani konkrétny obraz. Podobne ako u Faunovho popoludnia ide len o esenciu určitej témy. Debussy v skladbe zachytil svoje dojmy, nálady a asociácie súvisiace s morom. 

U tejto orchestrálnej skladby je veľmi ťažké analyzovať jej formálnu stránku, a prácu s tématickým materiálom. Tak ako u iných diel sa Debussy nechal viesť hlavne svojou intuíciou, vkusom a dokonalým uchom. Prvá veta *Od rána do poludnia na mori* začína veľmi diskrétne, podobne ako keď sa more ráno prebúdza. Zakrátko však prichádza oživenie. Hudba je písaná v 6/8 takte, metrická a rytmická schéma je však často narušovaná, podobne ako sa neustále mení šum mora. Majstrovsky skomponovaný je záver tejto časti. Nástrojové skupiny sa zrazu akoby prebudia, vytvára sa dojem akoby v orchestri vznikla vzrušená vrava. Tá vyustí do mohutných nárazov plechových nástrojov, ktoré sú vystupňované do fortissima aby sa vzäpatí stiahli späť do piana. Toto sa opakuje niekoľkokrát, čím je zavŕšená prvá časť. Druhá veta *Hra vĺn*, tak ako napovedá názov, je viac hravá a živšia. Často sa tu vyskytujú trilky. Dôležitú úlohu má flauta a harfa, ktorá sa uplatní hlavne v závere druhej časti. Tretiu vetu *Rozhovor vetra s morom* otvárajú v pianissime violončelá a kontrabasy, ktoré sa prihlásia k slovu veľakrát počas trvania časti. Uplatňuje sa tu ťahavá veľkolepá melódia. Celá skladba je ukončená podobne ako prvá časť, pôsobivo vo fortissime, s dominanciou plechových dychových nástrojov. 

Debussyho skladba napriek nevydarenej premiére vzbudila obrovský záujem. Inšpirovala množstvo Debussyho súčasníkov, i skladateľov v neskoršom období. Je to profilová skladba hudobného impresionizmu, majstrovské dielo hudby 20. storočia a súčasť základného orchestrálneho repertoáru.

Kategória:Claude Debussy
Kategória:Orchestrálne skladby
Kamenický potok (prítok Pružinky)

**Kamenický potok** je potok na Strednom Považí, v juhovýchodnej časti okresu Púchov. Je to ľavostranný prítok Pružinky, meria 5,6 km a je tokom IV. rádu.

Pramení v Strážovských vrchoch, v podcelku Trenčianska vrchovina, na severozápadnom úpätí Ostrej Malenice (), priamo pri osade Podmalenice, v nadmorskej výške cca  Na hornom toku tečie severoseverozápadným smerom, najprv sprava priberá krátky prítok zo severozápadného svahu Prašnice (), potom zľava prítok () prameniaci severne od kóty 526,0 m a opäť sprava prítok z južného svahu Borovej hôrky (). Následne sa potok stáča a pokračuje severozápadným smerom, pričom sa na krátkom úseku výrazne zarezáva medzi masívmi Kamenice () na pravom a Vŕška () na ľavom brehu, pričom vstupuje do Považského podolia, do podcelku Podmanínska pahorkatina. Tu preteká rekreačnou osadou Rybníky, kde z ľavej strany priberá prítok z oblasti Za Kubánovou. Ďalej tečie cez Bilenec, podteká diaľnicu D1 v priestore exitu Beluša, preteká okrajom intravilánu obce Beluša a na území obce sa v nadmorskej výške približne  vlieva do Pružinky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Strážovských vrchoch
Kategória:Vodné toky v Podmanínskej pahorkatine
Kategória:Vodné toky v okrese Púchov
Kategória:Beluša
Vlajka Macaa

right|thumb|250px|Vlajka Macaa

**Vlajka [[Macao|Macaa]]** má zelený list a v jeho strede je umiestnený biely štylizovaný kvet lotosu s tromi lupeňmi, pod ním je biely most a pod ním vodná hladina. Nad týmto emblémom je v oblúku päť žltých päťramenných hviezd (tá v strede je o niečo väčšia) z vlajky Číny, ktoré pripomínajú že Macao je neoddeliteľnou súčasťou Čínskej ľudovej republiky.

Vlajka Macaa sa oficiálne používa od roku 1999. Pomer strán vlajky je 2:3. Pred pridaním Macaa k Čínskej ľudovej republike v roku 1999, používalo Macao ako portugalská kolónia oficiálne portugalskú vlajku.

## Iné projekty

Macao
Kategória:Macao
Vlajka Taiwanu

thumb|Vlajka Taiwanu (aj Čínskej republiky)

**Vlajka [[Taiwan]]u** (aj **Čínskej republiky**) - červená na vlajke Taiwanu je čínska národná farba. Modrý obdĺžnik v rohu na strane žrde predstavuje oblohu a biele slnko v jeho strede reprezentuje princípy *jang*. Jeho 12 lúčov zastupuje 12 hodín každého dňa a každej noci.

Po vyhlásení Čínskej ľudovej republiky sa nacionalistická vláda uchýlila na ostrov Taiwan, ktorý zostáva fakticky nezávislý od pevninskej Číny. Taiwanská vláda sa považuje za reprezentanta Čínskej republiky a v dôsledku toho používa jej symboly z rokov 1921-1949 aj naďalej, vrátane rozličných vlajok služobných či hodnostných.

## Galéria

Obrázok:Civil ensign of the Republic of China.svg|Námorná vlajka Taiwanu


## Iné projekty

Taiwan
Kategória:Taiwan
Dolná Lehota (Oravský Podzámok)

thumb|Miestna ľudová architektúra
**Dolná Lehota** je pôvodne samostatná obec na dolnej Orave v okrese Dolný Kubín. V súčasnosti je administratívnou súčasťou obce Oravský Podzámok.

## Dejiny
Na území Dolnej Lehoty sa nachádzalo Halštatské sídlisko, o čom svedčí aj archeologický nález, ktorým bola zásobnica z tejto doby.

Prvá písomná zmienka o Dolnej Lehota sa nachádza v listine z roku 1420.

Dolná Lehota, bola samostatná obec, do roku 1974, kedy sa zlúčila s Oravským Podzámkom.

## Polohopis
Leží v geomorfologickom celku Oravská vrchovina na pravom brehu rieky Orava v nadmorskej výške 520 m n. m. Domy sú rozložené na ľavej strane cesty I/59 z Dolného Kubína do Tvrdošína. Dolná Lehota je vzdialená cca 2 km na východ od centra Oravského Podzámku.

## Kultúra a zaujímavosti
### Pamiatky
* Roľnícky dvojdom s pavlačou (dom č. 482), je jediný objekt v Dolnej Lehote, ktorý je zapísaný do zoznamu kultúrnych pamiatok. Tento dom postavila rodina Diešková.

## Osobnosti obce
### Rodáci
* Ján Árvai (* 1740 – † 1782), organár
* Karol Anton Medvecký (* 1875 – † 1937), etnograf, historik a cirkevný hodnostár
* Štefan Jančo (* 1906 - † 1983), právnik 
* Mária Jančová (* 1908 - † 2003), spisovateľka, manželka spisovateľa Františka Hečku

## Referencie

## Externé odkazy
* Oficiálna stránka obce Oravský Podzámok

Kategória:Oravský Podzámok
Kategória:Miestne časti na Slovensku
Kategória:Okres Dolný Kubín
Kamenický potok

**Kamenický potok** môže byť:

* prítok Pružinky na Slovensku, pozri Kamenický potok (prítok Pružinky)
* prítok Sázavy v Česku, pozri Kamenický potok (prítok Sázavy)
Michael Peca

**Michael Peca** (* 26. marec 1974, Toronto) je bývalý kanadský hokejista. Peca reprezentoval Kanadu na ZOH 2002, kde získal zlatú medailu. V NHL odohral 864 zápasov, hrával na pozícií centra.

V rokoch 1995 až 2000 hrával za Buffalo Sabres. Pre ďalšiu sezónu sa s klubom nezhodol a nehral. Neskôr bol vymenený do klubu New York Islanders. V drese Islanders odohral 3 sezóny, vyše 220 zápasov. Počas lockoutu nehral, v nasledujúcej sezóne nastúpil za Edmonton Oilers.

Pred sezónou 2006-07 podpísal zmluvu s klubom Toronto Maple Leafs. Tu odohral 35 zápasov v ktorých si pripísal 15 bodov. Ďalšie zápasy vynechal kvôli zraneniu kolena.

21. augusta 2007 Peca uzavrel jednoročnú zmluvu s klubom Columbus Blue Jackets, ktorú na konci sezóny predĺžil. V roku 2010 oznámil ukončenie svojej hráčskej kariéry.

## Referencie

## Externé odkazy
*

Kategória:Kanadskí hokejisti
Kategória:Olympijskí víťazi v ľadovom hokeji
Kategória:Kanadskí olympijskí víťazi
Kategória:Hráči Buffalo Sabres
Kategória:Hráči New York Islanders
Kategória:Hráči Edmonton Oilers
Kategória:Hráči Toronto Maple Leafs
Kategória:Hráči Columbus Blue Jackets
Kategória:Hokejisti draftovaní klubom Vancouver Canucks
Kategória:Účastníci MS v hokeji 2001
Kategória:Osobnosti z Toronta
Kategória:Hokejisti na Zimných olympijských hrách 2002
Mesiace Marsu

right|thumb|Fobos a Deimos

**Mesiace Marsu** sú prirodzené satelity planéty Mars. Sú to satelity Fobos a Deimos, o ktorých sa predpokladá, že sú to zachytené asteroidy.

Oba satelity objavil roku 1877 Asaph Hall a pomenoval ich podľa gréckych bohov Fobos (panika, strach) a Deimos (hrôza), ktorí v gréckej mytológii sprevádzali svojho otca Area - boha vojny. Ares bol Rimanmi označovaný ako Mars.


Kategória:Mars
Yellowknife

**Yellowknife** je hlavné mesto kanadských Severozápadných teritórií, jedného z troch teritórií v Kanade. 

Nachádza sa približne  na juh od Polárneho kruhu. Má 18 700 obyvateľov (údaj z roku 2006). Letisko mesta patrí k najvyťaženejším v severnej Kanade. Yellowknife bolo založené v roku 1935 po tom, ako v oblasti mesta boli objavené ložiská zlata a čoskoro sa mesto stalo centrom hospodárskej aktivity Severozápadných teritórií a v roku 1967 sa stalo ich hlavným mestom. Po tom, ako sa ložiská zlata postupne vyčerpávali sa v osemdesiatych rokoch mesto menilo z baníckeho mesta na mesto služieb. 

## Partnerské mestá
*  Fairbanks, Aljaška, USA
*  Jakutsk, Rusko
*  Reno, Nevada, USA

## Iné projekty


Kategória:Mestá v Severozápadných teritóriách
Kategória:Hlavné mestá kanadských provincií a teritórií
Kategória:Banské sídla v Kanade
Rod Brind’Amour

**Rod Brind'Amour** (* 9. august 1970, Ottawa, Ontário, Kanada) je bývalý kanadský hokejista, v súčasnosti hlavný tréner tímu Carolina Hurricanes v NHL. V drese Caroliny získal v roku 2006 Stanley Cup. Väčšinu svojej profesionálnej kariéry pôsobil práve v Caroline ale aj v drese Philadelphie. Získal trofej Trofej Franka J. Selkeho v rokoch 2006 a 2007.

## Klubový hokej
Brind'Amour sa narodil v Ottawe, ale hokejovo vyrastal v Britskej Kolumbii v mestách Prince Rupert a Campbell River. Neskôr hrával za univerzitný klub v Michigane - Michigan State University. Tu hrával, až kým si ho nevybral v drafte klub NHL. Z 9. miesta ho draftoval v prvom kole St. Louis Blues. Tu pôsobil v rokoch 1988 až do roku 1991, kedy ho vymenili do Philadelphie. 

Vo Philadelphii odohral 9 sezón a patril k najpopulárnejším hráčom klubu. Pôsobil tu aj ako alternatívny kapitán, dvakrát sa mu podarilo prekonať hranicu 100 bodov.

V roku 2000 nasledoval prestup do Caroliny, kde pôsobí dodnes. Tu získal svoj jediný Stanleyho pohár, keď Hurricanes zdolali Edmonton Oilers v lete 2006. 

V decembri 2006 dosiahol svoj 1000. bod v NHL. V roku 2010 ukončil svoju aktívnu hráčsku kariéru.

7. júna 2011 bol Brind'Amour predstavený ako asistent trénera a tréner rozvoja Carolina Hurricanes. 8. mája 2018 bol  vymenovaný za hlavného trénera Hurricanes. Vo svojej prvej sezóne vo funkcii hlavného trénera Brind'Amour priviedol tím k prvému postupu do play-off za posledné desaťročie, klub sa dostal do finále Východnej konferencie, kde však podľahol Bostonu Bruins. 26. apríla 2021 sa stal prvým hlavným trénerom v histórii Hurricanes, ktorý priviedol tím do play-off v troch po sebe nasledujúcich sezónach. 17. júna sa dohodol na trojročnom predĺžení zmluvy s Hurricanes. V ten istý deň získal ocenenie Jack Adams Award, ktorá sa každoročne udeľuje trénerovi roka NHL.

## Štatistiky

 **Legenda**
 
* **Z** - Odohraté zápasy (Zápasy)
* **G** - Strelené góly (Góly)
* **A** - Prihrávky na gól (Asistencie)
* **B** - Kanadské body (Strelené góly sčítané s prihrávkami na gól)
* **TM** - Trestné minúty

## Úspechy a ocenenia

*Trofej Franka J. Selkeho - získal ju v rokoch 2006 a 2007
*Stanleyho pohár vyhral v roku 2006 (v drese Hurricanes)
*Hral v jednom zápase NHL All-Stars - 1992

## Referencie


## Iné projekty

## Externé odkazy
* 

Kategória:Kanadskí hokejisti
Kategória:Kanadskí hokejoví tréneri
Kategória:Hráči St. Louis Blues
Kategória:Hráči Philadelphia Flyers
Kategória:Hráči Carolina Hurricanes
Kategória:Hráči Kloten Flyers
Kategória:Hokejisti draftovaní klubom St. Louis Blues
Kategória:Víťazi Stanleyho pohára
Kategória:Účastníci MS v hokeji 1992
Kategória:Účastníci MS v hokeji 1993
Kategória:Účastníci MS v hokeji 1994
Kategória:Majstri sveta v ľadovom hokeji
Kategória:Osobnosti z Ottawy
Martín Luis Guzmán

**Martín Luis Guzmán** (* 6. október 1887, Chihuahua, Mexiko – † 22. december 1976, Mexiko, Mexiko) bol významný mexický prozaik a novinár prvej polovice 20. storočia.

Spolu s Marianom Azuelom je považovaný za priekopníka revolučného románu, žánru inšpirovaného skúsenosťami mexickej revolúcie v roku 1910. Jeho novely *El aguila y la serpiente* (1928) a *La sombra del caudillo* (1929) zobrazujú mexickú revolúciu a jej politické následky, ktoré spisovateľ poznal a osobne sa na nich podieľal. V roku 1914 bol niekoľko mesiacov pod priamym velením generála Francisca "Pancho" Villu. Neskôr napísal päťzväzkový Villov životopis, nazvaný *Memorias de Pancho Villa* (1936-1951). 

Kategória:Narodenia v 1887
Kategória:Úmrtia v 1976
Kategória:Mexickí spisovatelia
Kategória:Mexickí novinári
Jelena Alexandrovna Lichovcevová

**Jelena Alexandrovna Lichovcevová**,  (* 8. september 1975, Alma-Ata, Kazachstan) je bývala ruská profesionálna tenistka. Počas svojej kariéry vyhrala 3 turnaje WTA v dvojhre a 27 turnajov vo štvorhre.

## Finálové účasti na turnajoch WTA (64)

### Dvojhra - výhry (3)

### Dvojhra - prehry (5)

### Štvorhra - výhry (27)

### Štvorhra - prehry (29)

## Iné projekty

## Externé odkazy

Kategória:Narodenia v 1975
Kategória:Ruskí tenisti
Kategória:Víťazi Australian Open
Dlhý potok (prítok Sverepca)

**Dlhý potok** je potok na strednom Považí, na území okresu Považská Bystrica. Je to ľavostranný prítok Sverepca, meria 2,9 km a je tokom V. rádu.

Pramení v Považskom podolí, v podcelku Podmanínska pahorkatina, severovýchodne od Horného Lieskova v nadmorskej výške cca 430 m n. m. Od prameňa tečie severozápadným smerom územím mesta Považská Bystrica, z ľavej strany priberá krátky prítok zo severovýchodného svahu Kobyly (466,9 m n. m.) a vstupuje na územie obce Sverepec. Tu už tečie v podstate západným smerom, podteká diaľnicu D1 a nepriberá iné prítoky. Napokon preteká intravilánom obce Sverepec a v strede obce ústi v nadmorskej výške približne 309 m n. m. do Sverepca.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Podmanínskej pahorkatine
Kategória:Horný Lieskov
Kategória:Považská Bystrica
Kategória:Sverepec
Jennifer Capriatiová

**Jennifer Capriatiová** (neprechýlene Jennifer Capriati; * 29. marec 1976, New York, New York, USA) je bývalá americká profesionálna tenistka a bývalá svetová jednotka v rebríčku WTA. Počas svojej kariéry vyhrala 14 turnajov WTA v dvojhre a 1 turnaj vo štvorhre.

## Finálové účasti na turnajoch WTA (33)

### Dvojhra - výhry (14)

### Dvojhra - prehry (17)

### Štvorhra - výhry (1)

### Štvorhra - prehry (1)

## Iné projekty

## Externé odkazy

Kategória:Narodenia v 1976
Kategória:Tenisti USA
Kategória:Víťazi Australian Open
Kategória:Víťazi French Open
Kategória:Olympijskí víťazi USA
Kategória:Olympijskí víťazi v tenise
Kategória:Víťazky Fed Cupu
Kategória:Osobnosti z New Yorku
MTV Video Music Awards

**MTV Video Music Awards** sú hudobné ceny, za videoklipy, ktoré sa udeľujú stabilne od roku 1984 na televíznej stanici MTV. MTV Video Music Awards mali pôvodne konkurovať cenám Grammy Awards. Sú vysielané na televíznych kanáloch MTV a kanadskej CTV. V minulosti sa udeľovali v New Yorku, Los Angeles alebo v Miami.

Voliť sa začína vždy 1. júla. Kedysi sa ceny udeľovali vždy v prvý septembrový štvrtok, ale po 
Teroristických útokoch z 11. septembra 2001 sa udeľujú o týždeň skôr. Naposledy - v roku 2006, sa ceny udeľovali 31. augusta v New Yorku.

## Kategórie

Kategória:Hudobné ocenenia
Fred Perry

**Frederick John Perry** (* 18. máj 1909, Stockport, Spojené kráľovstvo - † 2. február 1995, Melbourne, Austrála) bol britský stolný tenista a tenista. Päť rokov bol na prvom mieste medzinárodného rebríčku. Medzi jeho najväčšie úspechy v klasickom tenise patrí 8 titulov z grandslamových turnajov a 2 účasti vo finále Grand-Slamov v dvojhre, dva v klasickej a tri tituly v zmiešanej štvorhre, zatiaľčo v stolnom tenise získal titul majstra sveta v roku 1929.

V roku 1975 bol uvedený do Medzinárodnej tenisovej siene slávy.

## Život a kariéra
S tenisom začal relatívne neskoro, v 15 rokoch. Bol prvým tenistom, ktorý získal tituly zo všetkých grandslamových turnajov, aj keď sa mu to nepodarilo v jednom roku, čím nedosiahol kalendárny Grand-Slam, ale "iba" kariérny Grand-Slam. Získal ho v 29 rokoch a tým sa stal najmladším tenistom, ktorý získal kariérny Grand-Slam. Perry je posledným britským hráčom, ktorý získal titul na Wimbledone v roku 1936. V roku 1937 sa stal profesionálom.

Veľkú Britániu reprezentoval aj v Davisovom pohári, odohral celkovo 52 zápasov, z toho 38 v dvojhre (34 výhier, 4 prehry) a 14 v štvorhre (11 výhier, 3 prehry).

## Účasti vo finále na Grand-Slamoch (10)
thumbnail|right|150px|Socha Freda Perryho
### Víťazstvá (8)

### Finále (2)

## Iné projekty

## Externé odkazy

Kategória:Britskí tenisti
Kategória:Víťazi Wimbledonu
Kategória:Víťazi Australian Open
Kategória:Víťazi French Open
Kategória:Víťazi US Open
Kategória:Medzinárodná tenisová sieň slávy
Dance Floor Anthem

**„Dance Floor Anthem“** je tretia skladba pop punkovej skupiny Good Charlotte, nachádzajúca sa na ich štvrtom albume *[[Good Morning Revival]]*. V Európe bol vydaný v polovici mája 2007 a režisérom klipu k skladbe je Sean Michael Turrell.

Kategória:Piesne Good Charlotte
Kategória:Piesne z 2007
Kategória:Single Good Charlotte
Kategória:Single z 2007
Keep Your Hands Off My Girl

**„Keep Your Hands Off My Girl“** je prvá európska pieseň pop punkovej skupiny Good Charlotte z platne *[[Good Morning Revival]]*. V piesni sa spieva o nedostupnom ideálnom dievčati, keďže už má chlapca. Rôzni o ňo chcú bojovať, ale on sa nechce biť. K tomuto singlu boli nahrané dva videoklipy.

Kategória:Piesne Good Charlotte
Kategória:Piesne z 2007
Kategória:Single Good Charlotte
Kategória:Single z 2007
Podhorie (Beluša)

**Podhorie** je bývalá samostatná obec v okrese Púchov. Dnes je administratívnou súčasťou obce Beluša.

Nachádza sa na styku Ilavskej kotliny a Podmanínskej pahorkatiny v Považskom podolí  v nadmorskej výške 258 m n. m. Je situovaná 3 km JJZ od centra Beluše na ceste z Beluše do Ladiec. Od susednej Hlože ju oddeľuje diaľnica D1 a cesta I/61. Je súčasťou katastrálneho územia Hloža-Podhorie.

Kategória:Beluša
Kategória:Miestne časti na Slovensku
Kategória:Okres Púchov
Podhorie (Slavnica)

**Podhorie** je miestna časť obce Slavnica v okrese Ilava.

Leží na styku Ilavskej kotliny a Bielokarpatského podhoria v Považskom podolí v nadmorskej výške 270 m n. m. Nachádza sa v ústí Košariskej doliny na Košariskom potoku, 3 km severozápadne od Slavnice.

Kategória:Miestne časti na Slovensku
Kategória:Okres Ilava
Kategória:Slavnica
The River

**„The River“** je názov piesne pop punkovej skupiny Good Charlotte z ich štvrtého albumu *[[Good Morning Revival]]*. Je to jedna z najrockovejších skladieb na tomto albume. Táto skladba je vôbec prvou, ktorú Good Charlotte nahrali s inou hudobnou skupinou, konkrétne s Avenged Sevenfold. Videoklip k skladbe bol nahrávaný v decembri 2006 v Los Angeles. Režisérom bol Samuel Bayer a producent Don Gilmore.

River, The
River, The
River, The
River, The
Vlajka Eritrey

thumb|Vlajka Eritrey

**Vlajka [[Eritrea|Eritrey]]** pozostáva z troch trojuholníkov. Zelený pravouhlý trojuholník umiestený v hornom vlajúcom cípe symbolizuje plodnosť krajiny, modrý pravouhlý trojuholník v dolnom vlajúcom cípe znamená oceán. Červený žrďový rovnoramenný trojuholník s vrcholom v strede vlajúceho okraja pripomína krv preliatú v boji za nezávislosť. V ťažisku červeného trojuholníka je umiestená olivová vetva obklopená vencom 14 olivových listov na každej strane.

Eritrea bola do roku 1952 talianskou kolóniou. Potom ju do roku 1952 spravovala britská armáda, až kým nezískala postavenie autonómnej oblasti *Federatívneho zväzku Etiópie a Eritrey*. Po zdĺhavých bojoch 24. mája 1993 vyhlásila Eritrea svoju nezávislosť a odtrhnutie sa od Etiópie. Vlajka Eritrey je jednou z verzií *Eritrejského národno oslobodzovacieho frontu*. Súčasťou vlajky je zobrazenie olivového venca, ktoré pochádza zo staršej vlajky, ktorú používali v rokoch 1952 až 1959.

Vlajka bola prijatá 5. decembra 1995.

## Galéria

Obrázok:Flag of the President of Eritrea.svg|Súčasná prezidentská vlajka Eritrey


## Iné projekty

Eritrea
Kategória:Eritrea
Asociácia internetových médií

náhľad|Sídlo na Nevädzovej 6 v Bratislave

**Asociácia internetových médií** (AIM) je profesijné združenie subjektov pôsobiacich v oblasti poskytovania internetovej reklamy na Slovensku. Vzniklo s cieľom zvýšiť transparentnosť a profesionálnosť internetového trhu.

## Ciele
* zabezpečiť štandardizáciu etických a právnych pravidiel internetovej reklamy, 
* podporiť rozvoj internetu ako reklamného média, 
* prispieť k profesionalizácii internetu ako reklamného média prostredníctvom jednotného poskytovania dát ohľadne návštevnosti a demografickej štruktúry internetových médií, 
* výmena skúseností medzi členmi združenia ako aj s tretími osobami,
* dbať o profesionalitu členov združenia a nimi poskytovaných služieb v súlade s prijatými dokumentmi združenia, 
* organizovať a realizovať školiace kurzy, semináre a konferencie za účelom výmeny skúseností a odborných materiálov, 
sprostredkovávanie a udržiavanie stykov s inými profesnými organizáciami a združeniami v oblasti internetovej reklamy, prípadne orgánmi štátnej správy a samosprávy. 

## Štruktúra
Najvyšším orgánom je Správna rada. Tvorí ju 5 zástupcov členov združenia, ktorí sa volia na jeden rok. AIM je členom Rady pre reklamu. Asociácia internetových médií združuje 31 členov k 1.10.2009.

## Webové odkazy
* Webová stránka AIM SR 

Kategória:Internet
Kategória:Združenia
Zoznam podhorí na Slovensku

**Zoznam podhorí na Slovensku** zahŕňa geomorfologické podcelky a geomorfologické časti na styku nížin, resp. kotlín a pohorí, ktoré majú v názve *podhorie*.

* Bielokarpatské podhorie (Považské podolie, podcelok)
* Brhlovské podhorie (Ipeľská pahorkatina, časť)
* Bystrianske podhorie (Horehronské podolie, podcelok)
* Drieňovské podhorie (Nitrianska pahorkatina, časť)
* Chočské podhorie (Liptovská kotlina, časť)
* Petrovské podhorie (Východoslovenská pahorkatina, podcelok)
* Sklabinské podhorie (Turčianska kotlina, podcelok)
* Šútovské podhorie (Turčianska kotlina, podcelok)
* Tatranské podhorie (Podtatranská kotlina, podcelok)
* Tribečské podhorie (Nitrianska pahorkatina, časť)
* Vojnianske podhorie (Popradská kotlina, časť)

## Referencie

## Zdroj
* Zoznam na skgeodesy.sk

Kategória:Podhoria na Slovensku
Podhoria
Teraz Rock

náhľad|logo časopisu
**Teraz Rock** (niekdajší názov *Tylko Rock*) je poľský hudobný časopis vydávaný mesačne spoločnosťou Orange media, ktorá vydáva aj TopSpeed. Časopis je venovaný hlavne rockovej hudbe, prináša informácie o vydávaných albumoch, recenzie albumov a rozhovory s umelcami.

V každom vydaní časopisu sa nachádza špeciálna príloha s informáciami o jednej skupine, spevákovi (biografia, diskografia a pod.).

## Referencie


## Externé odkazy
*Oficiálna stránka časopisu

Kategória:Mesačníky